Агенција за реституцију, Београд, Коларчева бр. 7, у циљу претходног испитивања тржишта, објављује:

**ЈАВНИ ПОЗИВ за прикупљање иницијалних писаних понуда за узимање у закуп пословног простора у Нишу за потребе рада и смештаја запослених у Агенцији за реституцију – Подручна јединица Ниш**

Агенција за реституцију, у оквиру претходног поступка узимања у закуп одговарајућег пословног простора у Нишу за потребе рада и смештаја запослених у Подручној јединици Ниш, **позива сва заинтересована правна и физичка лица да у својству потенцијалног закуподавца поднесу иницијалну писану понуду**.

**Понуђени пословни простор потребно је да испуњава следеће услове:**

- **локација**: Ниш – централно градско подручје;

- **структура и квадратура**: пословни простор површине око 300м2, по структури: канцеларијски простор за 18 запослених, простор за расправну салу, архиву, писарницу и магацин;

- **опремљеност**: све потребне инсталације и адекватан вентилациони систем.

**Посебни услови закупа:**

- дужина трајања закупа: не краћа од 5 година, уз могућност продужења закупа анексом уговора, уколико постоји потреба Агенције за реституцију за наставак коришћења закупљеног простора;

- могућност урачунавања у закупнину износа који би Агенција као закупац инвестирала у закупљени простор, односно могућност ослобађања плаћања закупнине за временски период који покрива евентуално улагање;

**Садржина иницијалне писане понуде и докази који се уз понуду прилажу:**

* назив понуђача и основни подаци из АПР-а за правна лица и предузетнике, односно име и презиме и број личне карте за физичка лица;
* адреса и ближи опис понуђеног пословног простора (структура, квадратура, опремљеност и стање у коме се налази)
* цена закупа по 1м2 на месечном нивоу;
* укупни трошкови редовног корићења понуђеног пословног простора на месечном и годишњем нивоу;
* могућност паркирања и број паркинг места;
* друге погодности: могућност коришћења додатног простора и сл.;
* оквирни износ евентуалних улагања на терет закуподавца ради довођења понуђеног пословног простора у функцију;
* рок у коме се може преузети у закуп понуђени простор;
* време/термин у коме се понуђени простор може разгледати и име и контакт овлашћеног лица понуђача;

Уз иницијалну понуду потребно је да понуђач достави доказ о праву својине, односно праву располагања понуђеним пословним простором.

**Начин подношења понуде**: Иницијалне понуде се подносе Агенцији за реституцију, на адресу: 11000 Београд, ул. Коларчева бр. 7, писаним путем у затвореној коверти са назнаком „ПОНУДА ЗА ЗАКУП ПОСЛОВНОГ ПРОСТОРА“ и назнаком НЕ ОТВАРАТИ.

**Рок за достављање понуда**: 5 (пет) дана од дана објављивања јавног позива на сајту Агенције за реституцију.

**Лице које даје обавештења о јавном позиву**: Сва обавештења о овом јавном позиву даје Јасмина Златковић, директор Подручне јединице Ниш, телефон 062 8844 833

Овај јавни позив објављен је на интернет презентацији Агенције за реституцију www.restitucija.gov.rs.